Diari Oficial de la Generalitat Valenciana


Sumari del DOGV 3699, del 01-03-2000 (2000/1555)

ORDRE de 21 de febrer de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2000, determinades subvencions gestionades per la Direcció General de Pesca i Comercialització Agrària i se'n modifiquen parcialment les bases reguladores en vigor.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3699

Data del DOGV
:   01-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1555


Data del document
:   21-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic

ORDRE de 21 de febrer de 2000, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a l'any 2000, determinades subvencions gestionades per la Direcció General de Pesca i Comercialització Agrària i se'n modifiquen parcialment les bases reguladores en vigor. [2000/X1555]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indique la línia o les línies de subvencions que les financen i l'import global màxim que s'hi destina. Aquests extrems depenen de la llei anual de pressupostos, en aquests moments la Llei 10/1999, de 30 de desembre, de Pressupostos de la Generalitat Valenciana per a l'exercici 2000 (DOGV núm. 3.657, de 31.12.1999).
  
Per això, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Pesca i Comercialització Agrària es concediran, en l'exercici 2000, a càrrec de les línies de subvenció i pels imports globals màxims que s'hi indiquen, d'acord amb la Llei 10/1999, de 30 de desembre, de Pressupostos de la Generalitat Valenciana per a l'exercici 2000 (DOGV núm. 3.657, de 31.12.1999).
  
La data límit per a la presentació de sol·licituds d'ajuda figura en la base reguladora corresponent.
  
Programa 714.10, d'Ordenació i Millora de la Producció Pesquera
  
Línia 402/000/00
  
Ordre de 2 de gener de 1995, per la qual s'estableixen ajudes per a la paralització temporal de la flota pesquera (DOGV núm. 2.431, de 19.01.1995), modificada per mitjà de l'Ordre de 31 de març de 1995, de la Conselleria d'Agricultura, Pesca i Alimentació (DOGV núm. 2.540, de 29.06.1995), de la de 27 de juny de 1995 (DOGV núm. 2.550, de 13.07.1995) i de la de 9 de març de 1998 (DOGV núm. 3.213, de 30.03.1998).
  
Import global màxim: 255.205.761 PTA, que equivalen a 3.155.313,55 euros.
  
Línia 403/000/00
  
Ordre de 29 de març de 1996, per la qual s'estableixen ajudes a les confraries de pescadors i a les seues federacions (DOGV núm. 2.726 d'11.04.1996).
  
Import global màxim: 55.026.397 PTA, que equivalen a 126.212,54 euros.
  
Línia 405/000/00
  
Ordre de 15 de febrer de 1991, d'ajudes per a la realització d'estudis i activitats en matèria de pesca marítima i aqüicultura (DOGV núm. 1.510, de 25.03.1991), modificada per mitjà de l'Ordre de 9 de març de 1998, de la Conselleria d'Agricultura, Pesca i Alimentació (DOGV núm. 3.213, de 30.03.1998).
  
Import global màxim: 3.000.000 PTA, que equivalen a 18.030,36 euros.
  
Línia 701/000/00
  
Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.1991), modificada per mitjà de l'Ordre de 9 de març de 1998, de la Conselleria d'Agricultura, Pesca i Alimentació (DOGV núm. 3.213, de 30.03.1998).
  
Import global màxim: 05.002.237 PTA, que equivalen a 104.457,29 euros.
  
Ordre de 29 de març de 1996, per la qual s'estableixen ajudes a les confraries de pescadors i a les seues federacions (DOGV núm. 2.726 d'11.04.1996)
  
Import global màxim: 2.000.000 PTA, que equivalen a 12.020,24 euros.
  
Article 2
  
El termini de presentació dels documents que acrediten la realització de la conducta, l'activitat o la inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les seues bases reguladores. En el cas de subvencions plurianuals, es justificarà en cada any o exercici pressupostari l'import de l'anualitat corresponent.
  
DISPOSICIÓ ADDICIONAL
  
La documentació establida en els apartats b), c) i e) de l'article seté de l'Ordre de 2 de gener de 1995 (DOGV núm. 2.431, de 19.01.1995), de la Conselleria d'Agricultura, Pesca i Alimentació, sobre paralització temporal, que haja estat presentada en anys anteriors d'acord amb aquesta disposició i que no tinga variació en les dades, podrà ser substituïda per una declaració jurada del sol·licitador, en la qual farà constar aquestes circumstàncies.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de febrer de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ